Diari Oficial de la Generalitat Valenciana


Sumari del DOGV 1892, del 29-10-1992 (1992/826240)

ACORD de 20 d'octubre de 1992,del Govern Valencià, en relació a la suspensió d'activitats d'empreses dedicades a l'estampació tèxtil per aerografia a la Comunitat Valenciana.
------------------------------------------------------------------------------------------------------------------------------------------------------------------------------

### Dades del document

Número de DOGV
:   1892

Data del DOGV
:   29-10-1992

Secció del DOGV
:   ALTRES DISPOSICIONS

Número del document
:   1992/826240


Data del document
:   20-10-1992

Organisme emissor
:   Conselleria de Treball i Afers Socials

Tipus de document
:   Acord

Anàlisi jurídica

Acord de 20 d'octubre de 1992, del Govern Valencià, en relació a la suspensió d'activitats d'empreses dedicades a l'estampació tèxtil per aerografia a la Comunitat Valenciana.  
El Govern Valencià, en la reunió del dia 20 d'octubre de 1992, adoptà el següent acord:  
Des de la detecció, en el mes d'abril de 1992, d'un principi epidèmic en l'Àrea de Salut d'Alcoi, una unitat establerta per la Conselleria de Sanitat i Consum ha realitzat exàmens clínics a 234 treballadors i treballadores de les nou empreses del sector de l'aerografia tèxtil en la Comunitat Valenciana, atès que aquest és el factor comú de tots els casos detectats. En l'actualitat, 59 persones han estat declarades casos confirmats de malaltia pulmonar intersticial per exposició a tòxics d'ambient laboral, i cinc d'aquestes han mort a causa d'aquesta malaltia.  
Dels informes elaborats per la Conselleria de Treball i Afers Socials després de la inspecció de les empreses, efectuada el passat mes de maig, es després que les condicions de treball des del punt de vista de la seguretat i higiene presentaven serioses deficiències.  
l'institut Nacional de Toxicologia elabora un informe en data 9 d'octubre de 1992, en el qual constata que les condicions de treball, des del punt de vista higiénico-laboral, presentaven serioses deficiències. Entre elles: absència de ventilació del local adequada, absència d'extracters de fums o gasos i formació d'aerosols per utilització de pistoles aplicadores de colorants i d'altres substàncies sense protecció personal (especialment respiratòries)'adequada.  
De l?esmentat informe, i en relació als productes utilitzats en l?empresa Ardystil, s'infereix, com a possible causa dels casos de malaltia detectats, que l?exposició prolongada durant temps suficient als productes químics utilitzats en l?empresa pot haver produït canvis inflamatoris que poden desembocar en l'aparició de fenòmens fibrétics pulmonars, la Patagònia dels quals obeeix a l?exposició reiterada- a agents ambientals agressius en concentracions altes.  
Després de les investigacions dutes a cap en els mesos de maig a juliol de 1992, la Direcció Territorial de Treball d'Alacant, amb data 28 i 29 de juliol, a proposta de la Inspecció de Treball, va procedir, preventivament, a la paralització d'activitats de les següents empreses: Aerografia Alcoy, SL; Carmen Alcaraz Ripoll; Aerografia Textil; Aerotex, SL, i José Fernando Vercher Ferràndiz.  
Malgrat totes les mesures preventives adoptades per la Generalitat Valenciana, en l'actualitat, després del coneixement dels resultats provisionals dels exàmens de salut dels treballadors, finalitzats el passat 30 de setembre, que posen en evidència les alteracions de salut en 59 persones de 234 persones examinades, descartats mitjançant les oportunes comprovacions sanitàries com a origen de les alteracions de salut agents de tipus biològic i com que es desconeix l'agent o agents causants d'aquestes, cal que la Generalitat Valenciana adopte mesures extraordinàries a fi de preservar la salut de la població.  
L'actuació per part de l'Administració ve imposada per l'article 43 del nostre text fonamental quant reconeix el dret de tots els ciutadans a la protecció de la salut, dret que per ser efectiu requereix dels poders públics l'adopció de les mesures idònies per satisfer-lo, mesures que en atenció a l'article 38 de l?Estatut d?autonomia de la Comunitat Valenciana correspon desplegar a la mateixa Generalitat Valenciana.  
Així mateix, l?Estatut dels treballadors en els seus articles 4 i 19 determina que el treballador, en la prestació dels seus serveis, tindrà dret a una protecció eficaç en matèria de seguretat i higiene.  
Per la seua part, la Llei 14/1986, de 25 d'abril, General de Sanitat, determina en el seu article 26, que en cas que hi haja o que se sospite raonablement l?existència d'un risc imminent i extraordinari per a la salut, les autoritats sanitàries adoptaran les mesures preventives que estimen pertinents, entre les quals s'inclou la suspensió de l?exercici d'activitats, tancaments d'empreses o de les seues instal·lacions.  
Per això i considerant que en aquest cas concorren totes les circumstàncies que assenyala l?esmentat precepte, puix que els reconeixements mèdics realitzats i la mort esdevinguda a cinc treballadors del sector de l?estampació tèxtil per aerografia constaten l?existència de risc imminent i molt greu per a la salut de les persones que presten els seus serveis en les empreses que desenvolupen aquesta activitat, sense que haja estat possible detectar l'agent que produeix les greus alteracions de salut, ni els tractaments sanitaris ni les mesures preventives fins ara adoptades siguen suficients per garantir la salut de la població laboral de l?indicat sector, justifiquen la suspensió de les activitats dutes a cap per les empreses d'estampació tèxtil per aerografia ubicades a la Comunitat Valenciana i el tancament dels centres de treball d'aquestes empreses.  
Atenent a aquests antecedents i en aplicació de les normes esmentades, a proposta conjunta dels Consellers de Sanitat i Consum i de Treball i Afers Socials, el Govern Valencià,  
Primer  
ACORDA  
En consideració a l'existència de riscos actuals, imminents i extraordinaris per a la salut dels treballadors, se suspenen totalment i durant la vigència d'aquest acord les activitats de les empreses que a continuació es fa relació:  
- Carmen Alcaraz Ripoll (Alcoi).  
- J. Fernando Vercher Ferràndiz (Muro de Alcoy).   
- Aeroalcoy, SL (Alcoi).  
 - Aeroman, SL (Alcoi).  
 - Aerotex, SL (Alcoi).  
- Inmaculada Fita Alonso (Agullent).   
- Juan José Cortés Orts (Alcoi).  
Queden autoritzats conjuntament els consellers de Sanitat i Consum i de Treball i Afers Socials, durant la vigència d'aquest acorda per a resoldre la suspensió d'activitats de qualssevol altres empreses dedicades a l?estampació tèxtil per aerografia a l?àmbit territorial de la Comunitat Valenciana. En aquest cas, aquestes empreses quedaran igualment sotmeses al règim previst en aquest acord.  
Segon  
D'ara endavant, i fins que finalitze la vigència d'aquest acorda els òrgans i entitats de l'administració de la Generalitat Valenciana denegaran totes les autoritzacions, llicències o permisos que els siguen sol·licitats per a la realització d'activitats d'estampació tèxtil per aerografia. Les conselleries implicades establiran, a l?àmbit de les seues respectives competències, les mesures necessàries a fi d'impedir l?establiment d'empreses o centres de treball dedicats a l?esmentada activitat.  
Tercer  
Es considerarà com a força major la suspensió de tota relació laboral que es produesca com a conseqüència d'allò previngut en el número Ir anterior i, en conseqüència, els expedients de regulació d'ocupació que es promoguen, es tramitaran pel procediment establert en l'article quart del Reial Decret 696/1980, de 14 d'abril. Les corresponents resolucions retrotrauran els efectes de la suspensió dels contractes a la data d'aquest acord.  
Quart  
Autoritzar el Conseller de Treball i Afers Socials per a adoptar les mesures addicionals de protecció en favor dels treballadors afectats pels expedients de regulació d'ocupació a què es refereix el número anterior i en atenció a les especials circumstàncies que, en cada cas, hi concórreguen.  
El Conseller d'Economia i Hisenda habilitarà els crèdits necessaris per finançar les mesures a què es refereix aquest apartat.  
Cinquè  
Les mesures que s'estableixen en els números anteriors tindran vigència durant un termini de sis mesos des de la data d'aquest acord. Tanmateix, podrà prorrogar-se durant el temps necessari si, finalitzat l'esmentat termini, persisteixen els riscos per a la salut dels treballadors.  
sisè  
Autoritzar els consellers de Sanitat i Consum i de Treball i Afers Socials per a adoptar, en l'àmbit de les seues respectives competències, les mesures de desplegament i execució d'aquest acord.  
La Conselleria de Sanitat i Consum notificarà aquest acord a les empreses relacionades en el número primer, amb els advertiments que preveu l'article 79 de la Llei de Procediment Administratiu.  
Setè  
La Conselleria d'Indústria, Comerç i Turisme posarà en marxa accions de suport a les empreses amb la finalitat d'introduir innovacions tecnològiques per a la renovació dels processos productius.  
vuitè  
Aquest acord es publicarà en el Diari Oficial de la Generalitat Valenciana.  
València, 20 d'octubre de 1992.  
El Conseller Secretari del Govern Valencià,  
EMIERIT BONO I MARTINEZ